Diari Oficial de la Generalitat Valenciana


Sumari del DOGV 3800, del 25-07-2000 (2000/5984)

Informació pública de la modificació del pla de reforma interior en l'àmbit de la unitat d'execució núm. 14 i unitat d'execució núm. 15 relatiu a la possibilitat de redactar estudis de detall en zones de qualificació EDA-2.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3800

Data del DOGV
:   25-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5984


Organisme emissor
:   Ajuntament de Benicàssim

Tipus de document
:   Anunci

Informació pública de la modificació del pla de reforma interior en l'àmbit de la unitat d'execució núm. 14 i unitat d'execució núm. 15 relatiu a la possibilitat de redactar estudis de detall en zones de qualificació EDA-2. [2000/X5984]
  
El ple de l'Ajuntament de Benicàssim, en la sessió extraordinària del dia 30 de juny de 2000, entre altres va adoptar l'acord d'aprovació de la modificació del pla de reforma interior promogut per Calviga, SA, en l'àmbit de la unitat d'execució núm. 14 i unitat d'execució núm. 15 relatiu a la possibilitat de redactar estudis de detall en zones de qualificació EDA-2. El citat acord en la seua part dispositiva diu:
  
Primer
  
Aprovar definitivament la modificació del pla de reforma interior per al desenvolupament de les unitats d'execució núm. 14 i núm. 15 del sòl urbà redactat per l'enginyer de Camins senyor Manuel Usó Moles i promogut per l'agent urbanitzador Calviga, SA, amb el fi de permetre la presentació d'estudis de detall en zones de qualificació EDA-2 per alterar els paràmetres assenyalats en els articles 1.32.4.R i 6.19.2 l de les normes urbanístiques del PGOU.
  
Segon
  
Remetre còpia del projecte als Serveis Territorials d'Urbanisme.
  
Tercer
  
Publicar la part dispositiva de l'acord amb les normes urbanístiques al Butlletí Oficial de la Província i al tauler d'edictes.
  
Quart
  
Contra la resolució que resolga el recurs potestatiu de reposició o contra aquesta resolució que se li notifica ara podrà interposar recurs contenciós administratiu davant del Tribunal Superior de Justícia de la Comunitat Valenciana amb seu a València, dins del termini de dos mesos comptat des de l'endemà de la recepció de la notificació, segons estableixen els articles 8 i 46 de la Llei 29/1998, Reguladora de la Jurisdicció Contenciosa Administrativa. No obstant això, podrà exercir qualsevol altre recurs o acció que estime procedent.
  
ANNEX
  
Article 1
  
Per als terrenys que el Pla General de Benicàssim qualifica com edificació oberta de grau 2 (EDA2), situats en l'àmbit de les unitats d'execució 14 i 15, podran redactar-se i tramitar-se estudis de detall a fi de modificar, exclusivament, els paràmetres mínims establerts en els apartats k) i l) de l'article 6.19.2, en parcel·les que acomplisquen les següents condicions:
  
Tinguen una superfície mínima de parcel·la de 4.000 m2.
  
Disposen de façana almenys a dos carrers.
  
La resta d'especificacions del Pla General (inclòs el límit màxim de plantes) de la zona EDA.2 haurà de respectar-se en els estudis de detall que es formulen.
  
Article 2
  
Excepte en allò previst en el precepte anterior, seran d'aplicació als terrenys de les unitats d'execució 14 i 15 les determinacions de les normes urbanístiques del Pla General. (000630P-EX/198).
  
Cosa que es publica per a general coneixement, atenent-se a allò disposat en els articles 59 i concordants de la Llei 6/1994, de 15 de novembre, Llei Reguladora de l'Activitat Urbanística (LRAU).